**AIZSARDZĪBAS UN DROŠĪBAS JOMAS IEPIRKUMU LIKUMA KĀRTĪBĀ PUBLICĒTO PAZIŅOJUMU STATISTIKA**

*Infografikas apraksts*

*\_\_\_\_\_\_\_\_\_\_\_*

Infografika par Aizsardzības un drošības jomas iepirkumu likuma kārtībā publicētiem paziņojumiem ceturkšņa griezumā. Sākotnēji infografikā ir norādīts normatīvais akts un kopējā ceturkšņa līgumsumma *euro* bez pievienotās vērtības nodokļa (turpmāk – PVN) un datu vizualizācijas periods: 2023. gada 2. ceturksnis.

Vizuāli attēloti pieci informatīvi materiāli.

Pirmās ilustrācijas apļa diagrammas parāda publicēto paziņojumu skaitu un līgumcenu. Diagrammu attēls ir interaktīvi maināms. Vizuāli tiek attēlotas trīs diagrammas sadalījumā pēc trim paziņojumu veidiem – paziņojums par līgumu aizsardzības un drošības jomā, paziņojums par grozījumiem, iepirkuma procedūras izbeigšanu vai pārtraukšanu un paziņojums par iepirkuma procedūras rezultātiem aizsardzības jomā. Virs apļa diagrammām ir iespēja mainīt attēlotos rādījumus. Ir divas attēlojuma iespējas – no kreisās puses ir apskatāms paziņojumu skaits, no labās – kopējā līgumcena (*euro* bez PVN) no paziņojuma publikācijām par iepirkuma procedūras rezultātiem aizsardzības jomā.

Otrā ilustrācija attēlo paziņojumu skaita un līgumcenu sadalījumu virs un zem Eiropas Savienības līgumcenu sliekšņa. Tiek attēlota viena apļa diagramma ar diviem krāsu efektiem un iespēju mainīt attēlotos rādījumus. Virs apļa diagrammas ir trīs attēlojuma iespējas – no kreisās puses ir apskatāms izsludināto iepirkumu skaits, pa vidu apskatāms rezultātu paziņojumu skaits, no labās puses – noslēgtā līgumcena (*euro* bez PVN).

Trešā ilustrācija attēlo noslēgto līgumcenu sadalījumu pēc iepirkuma veida – būvdarbi, piegāde un pakalpojumi. Tiek attēlota viena pusapļa diagramma ar trīs krāsu efektiem un iespēju mainīt attēlotos rādījumus. Virs diagrammas ir divas attēlojuma iespējas – no kreisās puses ir apskatāms katra iepirkuma veida procentuālais īpatsvars, no labās puses – līgumcenas (*euro* bez PVN) sadalījums pēc iepirkuma veidiem.

Ceturtā ilustrācija attēlo rezultātu paziņojumu skaita un publikācijās norādītās līgumcenas dinamiku. Tiek attēlota dinamikas diagramma laika periodā no 2016. gada 1. ceturkšņa līdz 2023. gada 2. ceturksnim. Nogriežņu līknē redzams katra ceturkšņa līgumcenu apjoms (*euro* bez PVN) paralēli rezultātu paziņojumu skaita stabiņiem.

Piektā ilustrācija attēlo aizsardzības un drošības jomas publicēto paziņojumu rādītāju īpatsvara procentuālās izmaiņas attiecībā pret 2022. gada atbilstošo periodu. Tiek attēlota stabiņu diagramma ar procentuālo īpatsvaru pret iepriekšējā gada atbilstošo periodu trīs rādījumos – izsludināto iepirkumu skaits, rezultātu paziņojumu skaits un rezultātos norādītā līgumcena (*euro* bez PVN). Diagrammas attēls ir interaktīvi maināms. Virs diagrammas ir četras attēlojuma iespējas pēc gada četriem ceturkšņiem.

\_\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2023. gada 2. ceturksnis

Vizualizāciju sagatavoja: Iepirkumu uzraudzības birojs